CELEX: 31982R1201
Language: el
Date: 1982-05-18
Title: Κανονισμός (EOK) αριθ. 1201/82 τού Συμβουλίου τής 18ης Μαΐου 1982 περί χορηγήσεως πριμοδοτήσεως γιά τίς γεννήσεις μόσχων στήν Ελλάδα, Ιρλανδία, Ιταλία καί Βόρειο Ιρλανδία

Avis juridique important

|

31982R1201

Κανονισμός (EOK) αριθ. 1201/82 τού Συμβουλίου τής 18ης Μαΐου 1982 περί χορηγήσεως πριμοδοτήσεως γιά τίς γεννήσεις μόσχων στήν Ελλάδα, Ιρλανδία, Ιταλία καί Βόρειο Ιρλανδία  

Επίσημη Εφημερίδα αριθ. L 140 της 20/05/1982 σ. 0034 - 0034

***** ΚΑΝΟΝΙΣΜΟΣ (ΕΟΚ) αριθ. 1201/82 ΤΟΥ ΣΥΜΒΟΥΛΙΟΥ  της 18ης Μαΐου 1982  περί χορηγήσεως πριμοδοτήσεως για τις γεννήσεις μόσχων στην Ελλάδα, Ιρλανδία, Ιταλία και Βόρειο Ιρλανδία  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος, και ιδίως το άρθρο 43,  την πρόταση της Επιτροπής,  τη γνώμη του Ευρωπαϊκού Κοινοβουλίου (1),  τη γνώμη της Οικονομικής και Κοινωνικής Επι- τροπής (2),  Εκτιμώντας:  ότι η τιμή παρεμβάσεως που εφαρμόζεται στον τομέα του βοείου κρέατος καθορίσθηκε για την περίοδο εμπορίας 1982/83 σε επίπεδο κατώτερο από το επίπεδο που προκύπτει από την εφαρμογή του άρθρου 6 του κανονισμού (ΕΟΚ) αριθ. 805/68 του Συμβουλίου της 27ης Ιουνίου 1968 περί κοινής οργανώσεως αγοράς στον τομέα του βοείου κρέατος (3), όπως τροποποιήθηκε τελευταία από την πράξη προσχωρήσεως του 1979· ότι, ως εκ τούτου, ενδείκνυται η Ιταλία, που έχει εφαρμόσει κατά τη διάρκεια των επτά προηγούμενων περιόδων εμπορίας το καθεστώς πριμοδοτήσεων για τις γεννήσεις μόσχων, που αναφέρεται στον κανονισμό (ΕΟΚ) αριθ. 1120/81 (4), να συνεχίσει τη χορήγηση της πριμοδοτήσεως αυτής· ότι αυτό το καθεστώς πρέπει να επεκταθεί και στην Ελλάδα, την Ιρλανδία και τη Βόρειο Ιρλανδία·  ότι η πριμοδότηση αυτή αποτελεί παρέμβαση επί της εσωτερικής αγοράς κατά το άρθρο 3 του κανονισμού (ΕΟΚ) αριθ. 729/70 του Συμβουλίου της 21ης Απριλίου 1970 περί της χρηματοδοτήσεως της κοινής γεωργικής πολιτικής (5), όπως τροποποιήθηκε τελευταία από τον κανονισμό (ΕΟΚ) αριθ. 3509/80 (6),  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  1. Η Ελλάς, η Ιρλανδία, η Ιταλία καί, όσον αφορά τη Βόρειο Ιρλανδία, το Ηνωμένο Βασίλειο, δύνανται να χορηγούν πριμοδότηση για κάθε μόσχο που γεννάται στο έδαφός τους κατά την περίοδο εμπορίας 1982/83 και βρίσκεται ακόμη στη ζωή έξι μήνες μετά τη γέννησή του.  2. Το ενιαίο ποσό της πριμοδοτήσεως αυτής είναι 32 ECU, το οποίο επιβαρύνει το Ευρωπαϊκό Γεωργικό Ταμείο Προσανατολισμού και Εγγυήσεων (ΕΓΤΠΕ), Τμήμα Εγγυήσεων και καταβάλλεται εφάπαξ.  Άρθρο 2  Οι λεπτομέρειες εφαρμογής του παρόντος κανονισμού καθορίζονται σύμφωνα με τη διαδικασία του άρθρου 27 του κανονισμού (ΕΟΚ) αριθ. 805/68.  Άρθρο 3  Ο παρών κανονισμός αρχίζει να ισχύει από της δημοσιεύσεώς του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από τις 20 Μαΐου 1982.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 18 Μαΐου 1982.  Για το Συμβούλιο  Ο Πρόεδρος  P. de KEERSMAEKER  (1) ΕΕ αριθ. C 104 της 26. 4. 1982, σ. 25.  (2) ΕΕ αριθ. C 114 της 6. 5. 1982, σ. 1.  (3) ΕΕ αριθ. L 148 της 28. 6. 1968, σ. 24.  (4) ΕΕ αριθ. L 118 της 30. 4. 1981, σ. 12.  (5) ΕΕ αριθ. L 94 της 28. 4. 1970, σ. 13.  (6) ΕΕ αριθ. L 367 της 31. 12. 1980, σ. 87.